
PARLAMENTUL ROMÂNIEI

CAMERA DEPUTAŢILOR

COMISIA PENTRU ÎNVĂŢĂMÂNT,       

ŞTIINŢĂ, TINERET ŞI SPORT 

Bucureşti, 19 aprilie 2007

Nr.29/153
RAPORT

asupra propunerii legislative pentru modificarea art.158 alin.2 din Legea Învăţământului nr.84/1995 republicată, cu modificările şi completările ulterioare 

(Pl.x. 162/11.04.2007)

1. În conformitate cu prevederile art.95 din Regulamentul Camerei Deputaţilor, republicat, cu adresa nr. Pl.x. 162/ 10 aprilie 2007, Comisia pentru învăţământ, ştiinţă, tineret şi sport a fost sesizată, spre dezbatere şi avizare, în fond, cu propunerea legislativă pentru modificarea art.158 alin.2 din Legea Învăţământului nr.84/1995 republicată, cu modificările şi completările ulterioare (Pl.x. 162/11.04.2007).


La întocmirea raportului, Comisia a avut în vedere avizul primit de la Consiliul Legislativ.

Propunerea legislativă are ca obiect de reglementare modificarea art.158 alin.(2) şi se referă la situaţii speciale privind asigurarea condiţiilor de şcolarizare a copiilor din învăţământul preşcolar.  

2. În raport de obiectul şi conţinutul său, propunerea legislativă face parte din categoria legilor organice, potrivit prevederilor art. 73 din Constituţia României, republicată.

3. La lucrările Comisiilor au fost prezenţi  15 deputaţi, din totalul de 26 membri ai Comisiei. 

4. Potrivit prevederilor art. 75 alin. (1) şi (3) din Constituţia României, republicată, şi ale art. 92  alin. (8) pct.1 din Regulamentul Camerei Deputaţilor, republicat,  Camera Deputaţilor este prima Cameră sesizată. 

5. În urma dezbaterii, în şedinţa din 18 aprilie 2007, Comisia, cu 10 voturi pentru respingere, 4 voturi împotriva respingerii şi o abţinere, propune Plenului  respingerea propunerii legislative, din următoarele motive:


- prevederile cuprinse în propunerea legislativă se regăsesc în textul Legii nr.84/1995, republicată, cu modificările şi completările ulterioare, creându-se astfel o dublă reglementare.

- prin introducerea unor reglementări speciale pentru zonele cu unităţi şcolare izolate lingvistic, se creează o discriminare pozitivă pentru elevii aparţinând minorităţilor naţionale. 

  
PREŞEDINTE,











    SECRETAR, 
              Lia Olguţa Vasilescu

